**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO UAB „PLUNGĖS VANDENYS“ PROJEKTO „GERIAMOJO VANDENS TIEKIMO IR NUOTEKŲ SURINKIMO TINKLŲ PLĖTRA PLUNGĖS MIESTE“ VYKDYMUI**

2019 m. lapkričio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 1 dalies 1 punktu ir atsižvelgdama į UAB „Plungės vandenys“ valdybos 2019 m. lapkričio 25 d. posėdžio protokolą Nr. 8, Plungės rajono savivaldybės taryba n u s p r e n d ž i a:

1. Pritarti projekto „Geriamojo vandens tiekimo ir nuotekų surinkimo tinklų plėtra Plungės mieste“, teikiamo finansavimui gauti pagal priemonę Nr. 05.3.2.-VIPA-T-024 „Nuotekų surinkimo plėtra“ ir priemonę Nr. 05.3.2-FM-F-015 „Vandentvarkos fondas“, vykdymui.

2. Papildyti UAB „Plungės vandenys“ 2018-2020 m. veiklos ir plėtros planą, patvirtintą Plungės rajono savivaldybės tarybos 2018 m. rugsėjo 27 d. sprendimu Nr. T1-203 „Dėl UAB „Plungės vandenys“ 2018-2020 metų veiklos-plėtros plano patvirtinimo“, projekto „Geriamojo vandens tiekimo ir nuotekų surinkimo tinklų plėtra Plungės mieste“ vykdymo plane numatytomis 2020 metais investicijomis (projekto vykdymo planas – sprendimo priede).

Savivaldybės meras

SUDERINTA:

Administracijos direktorius M. Kaunas

Laikinai einantis Vietos ūkio skyriaus vedėjo pareigas Arvydas Liutika

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Sprendimą rengė laikinai einantis Vietos ūkio skyriaus vedėjo pareigas Arvydas Liutika

Plungės rajono savivaldybės

tarybos 2019 m. lapkričio 28 d.

sprendimo Nr. T1-

priedas

**Projekto „Geriamojo vandens tiekimo ir nuotekų surinkimo tinklų plėtra Plungės mieste“ vykdymo planas**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Eil. Nr. | **Įsigytas (atstatytas) ilgalaikis** |  | **2020** | **metai** |  |  |  | **2021** | **metai** |  |  |
| **t u r t a s** | **I** | **II** | **III** | **IV** | **Iš viso** | **I** | **II** | **III** | **IV** | **Iš viso** |
| **1.** | **Ilgalaikio turto įsigijimo šaltiniai** | **64,58** | **64,60** | **64,58** | **64,59** | **258,35** | **85,37** | **85,39** | **85,37** | **85,37** | **341,50** |
| 1.1. | Ilgalaikio turto nusidėvėjimo lėšos |  |  |  |  |  |  |  |  |  |  |
| 1.1.1. | iš šio skaičiaus - paviršinių nuotekų ilgalaikio turto nusidėvėjimo lėšos |  |  |  |  |  |  |  |  |  |  |
| 1.2. | Valstybės subsidijų ir dotacijų lėšos |  |  |  |  |  |  |  |  |  |  |
| 1.2.1. |  |  |  |  |  |  |  |  |  |  |  |
| 1.3. | Savivaldybės subsidijų ir dotacijų lėšos |  |  |  |  |  |  |  |  |  |  |
| 1.3.1. |  |  |  |  |  |  |  |  |  |  |  |
| 1.4. | **Paskolos investicijų projektams įgyvendinti** | **43,46** | **43,47** | **43,46** | **43,46** | **173,85** | **57,45** | **57,46** | **57,45** | **57,45** | **229,81** |
| 1.4.1. | Lengvatinė paskola „Vandentvarkos fondas“ 05.3.2-FM-F-015 priemonė | 43,46 | 43,47 | 43,46 | 43,46 | 173,85 | 57,45 | 57,46 | 57,45 | 57,45 | 229,81 |
| 1.5. | **Europos Sąjungos fondų lėšos** | **21,12** | **21,13** | **21,12** | **21,13** | **84,50** | **27,92** | **27,93** | **27,92** | **27,92** | **111,69** |
| 1.5.1. | **Grąžinamoji subsidija 05.3.2-VIPA-T-24 priemonė „Nuotekų surinkimo tinklų plėtra“** | 21,12 | 21,13 | 21,12 | 21,13 | 84,50 | 27,92 | 27,93 | 27,92 | 27,92 | 111,69 |
| 1.6. | Kitos nuosavos lėšos |  |  |  |  |  |  |  |  |  |  |
| 1.6.1. | Ataskaitinio laikotarpio pelno dalis |  |  |  |  |  |  |  |  |  |  |
| 1.6.2. | Ankstesniais laikotarpiais sukauptos piniginės lėšos |  |  |  |  |  |  |  |  |  |  |
| 1.6.3. | Kitos |  |  |  |  |  |  |  |  |  |  |
| **2.** | **Lėšų panaudojimas** | **64,58** | **64,60** | **64,58** | **64,59** | **258,35** | **85,37** | **85,39** | **85,37** | **85,37** | **341,50** |
| 2.1. | **Investicijų ir plėtros projektams įgyvendinti** | **64,58** | **64,60** | **64,58** | **64,59** | **258,35** | **85,37** | **85,39** | **85,37** | **85,37** | **341,50** |
| 2.1.1. | **„Geriamojo vandens tiekimo ir nuotekų surinkimo tinklų plėtra Plungės mieste“** | *64,58* | *64,60* | *64,58* | *64,59* | *258,35* | *85,37* | *85,39* | *85,37* | *85,37* | *341,50* |
| 2.2. | Ilgalaikiam turtui įsigyti ir atnaujinti (renovuoti) |  |  |  |  |  |  |  |  |  |  |
| 2.2.1. |  |  |  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Teisės aktų projektų numatomo teisinio

reguliavimo poveikio vertinimo

rezultatų pateikimo tvarkos aprašo

priedas

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO UAB „PLUNGĖS VANDENYS“ PROJEKTO „GERIAMOJO VANDENS TIEKIMO IR NUOTEKŲ SURINKIMO TINKLŲ PLĖTRA PLUNGĖS MIESTE“ VYKDYMUI“** |
| 2019 m. lapkričio 27 d.  Plungė |

**1. Parengto teisės akto projekto tikslai –** pritarti UAB „Plungės vandenys“ projekto „Geriamojo vandens tiekimo ir nuotekų surinkimo tinklų plėtra Plungės mieste“, teikiamo finansavimui gauti pagal priemonę Nr. 05.3.2.-VIPA-T-024 „Nuotekų surinkimo plėtra“ ir priemonę Nr. 05.3.2-FM-F-015 „Vandentvarkos fondas“, vykdymui ir papildyti UAB „Plungės vandenys“ 2018-2020 m. veiklos ir plėtros planą, patvirtintą Plungės rajono savivaldybės tarybos 2018 m. rugsėjo 27 d. sprendimu Nr. T1-203 „Dėl UAB „Plungės vandenys“ 2018-2020 metų veiklos-plėtros plano patvirtinimo“, projekto „Geriamojo vandens tiekimo ir nuotekų surinkimo tinklų plėtra Plungės mieste“ vykdymo plane numatytomis 2020 metais investicijomis.

**2. Teisės akto projekto esmė, rengimo priežastys ir motyvai.** Vadovaujantis Lietuvos Respublikos vietos savivaldos įstatymo 16 straipsnio 2 dalies 40 punktu, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 1dalies 1 punktu ir atsižvelgiant į UAB „Plungės vandenys“ valdybos 2019 m. lapkričio 25 d. posėdžio protokolą Nr. 8, pritarti UAB „Plungės vandenys“ projekto „Geriamojo vandens tiekimo ir nuotekų surinkimo tinklų plėtra Plungės mieste“, teikiamo finansavimui gauti pagal priemonę Nr. 05.3.2.-VIPA-T-024 „Nuotekų surinkimo plėtra“ ir priemonę Nr. 05.3.2-FM-F-015 „Vandentvarkos fondas“, vykdymui ir papildyti UAB „Plungės vandenys“ 2018-2020 m. veiklos ir plėtros planą, patvirtintą Plungės rajono savivaldybės tarybos 2018 m. rugsėjo 27 d. sprendimu Nr. T1-203 „Dėl UAB „Plungės vandenys“ 2018-2020 metų veiklos-plėtros plano patvirtinimo“, projekto „Geriamojo vandens tiekimo ir nuotekų surinkimo tinklų plėtra Plungės mieste“ vykdymo plane numatytomis 2020 metais investicijomis.

**3. Lėšų poreikis (jeigu teisės aktui įgyvendinti reikalingos lėšos).** Nereikalingos.

**4. Laukiami rezultatai.** Pritarus šiam projektui, UAB „Plungės vandenys“ turės galimybę gauti finansavimą projektui, kurio bendra vertė - 599,85 tūkst. Eur (be PVM). Darbus numatoma vykdyti 2020-2021 metais. Bus vykdomi vandentiekio ir nuotekų surinkimo tinklų klojimo darbai. Vandentiekio tinklus 100 procentų finansuoja UAB „Plungės vandenys“. Nuotekų surinkimo tinklų įrengimo darbai finansuojami iš ES lėšų (196,46 tūkst. Eur be PVM). Bus sudaryta galimybė prie nuotekų tinklų prijungti 59 vartotojus, prie vandentiekio tinklų prijungti 47 vartotojus; naujai nutiestų nuotekų tinklų ilgis – 2,298 km; naujai nutiestų vandentiekio tinklų ilgis – 1,761 km.

Bus pašalintas tvenkinio teršimo šaltinis.

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta, ir kita.).

PRIDEDAMA:

Priedas Nr. 1.- UAB „Plungės vandenys“ valdybos 2019 m. lapkričio mėnesio 25 d. posėdžio protokolo išrašo Nr. 8 kopija, 2 lapai.

Priedas Nr. 2 – Investicijų planas, 9 lapai.

Priedas Nr. 3 – Savivaldybės tarybos 2018 m. rugsėjo 27 sprendimas Nr. T1-203, 3 lapai.

Priedas Nr. 4 – Vykdomų darbų vietovės planas, 1 lapas.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nėra* |
| *Finansams* |  | *Nėra* |
| *Socialinei aplinkai* | *Sudaryta palanki ir sveika aplinka gyventojams* |  |
| *Viešajam administravimui* |  | *Nėra* |
| *Teisinei sistemai* |  | *Nėra* |
| *Kriminogeninei situacijai* |  | *Nėra* |
| *Aplinkai* | *Pašalintas \taršos šaltinis* |  |
| *Administracinei naštai* |  | *Nėra* |
| *Regiono plėtrai* |  | *Nėra* |
| *Kitoms sritims, asmenims ar jų grupėms* |  | *Nėra* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

laikinai einantis Vietos ūkio skyriaus vedėjo pareigas **\_\_\_\_\_\_\_\_\_\_\_\_\_\_\_** Arvydas Liutika

(pareigos) (parašas) (vardas, pavardė)